Z á p i s n i c a

zo 14. zasadnutia Obecného zastupiteľstva v Ardanovciach, ktoré sa konalo dňa 7.12.2013 o 18.00 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

2. Určenie zapisovateľa a overovateľov zápisnice.

3. Stav finančných prostriedkov na účte.

4. Žiadosť MŠ v Šalgovciach o finančný príspevok k Vianociam pre deti.

5. Návrh úpravy rozpočtu na rok 2013.

6. Stanovisko hlavného kontrolóra k návrhu rozpočtu na roky 2014 – 2016.

7. Návrh rozpočtu na rok 2014.

8. Zostavenie a predkladanie rozpočtu od roku 2014 bez programovej

štruktúry.

9. Návrh VZN o dani z nehnuteľností na rok 2014.

10. Návrh VZN o miestnych daniach a miestnom poplatku za komunálne

odpady a drobné stavebné odpady.

11. Návrh VZN o nakladaní s komunálnymi odpadmi a drobnými stavebnými

odpadmi.

12. Návrh na finančné vysporiadanie medzi Mestom Piešťany ako

poskytovateľovi finančných prostriedkov na záujmové vzdelávanie

v centrách voľného času s Obcou Ardanovce a uzatvorenie dohody

o spolupráci.

13. Schválenie vianočného príspevku občanom nad 70 rokov.

14. Schválenie odmeny poslancom.

15. Diskusia.

16. Návrh na uznesenie.

17. Záver.

1. Starostka obce privítala prítomných a skonštatovala, že prítomní sú všetci poslanci, zasadnutie je uznášaniaschopné. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 5 Proti: 0 Zdržal sa: 0

1. Za overovateľov zápisnice boli navrhnutí poslanci Jaroslav Ondrejka a Štefan Pišček, za zapisovateľa poslanec Viliam Káčer.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 487,71 €.
3. Materská škola v Šalgovciach požiadala poslancov o finančný príspevok pre deti na nákup obliečok. Poslanci uvedenú žiadosť schválili a odsúhlasili preplatenie nákupu detských obliečok.

Za: 5 Proti: 0 Zdržal sa: 0

1. Starostka obce prečítala návrh úpravy rozpočtu na rok 2013 a odpovedala na otázky poslancov. Poslanci úpravu rozpočtu jednohlasne schválili. Úprava rozpočtu je prílohou zápisnice.

Za: 5 Proti: 0 Zdržal sa: 0

1. Starostka obce prečítala stanovisko hlavného kontrolóra k návrhu viacročného rozpočtu obce na roky 2014 – 2016 a k návrhu rozpočtu obce na rok 2014. Hlavný kontrolór obce v závere stanoviska odporúča obecnému zastupiteľstvu predložený návrh rozpočtu schváliť.

Za: 5 Proti: 0 Zdržal sa: 0

1. Starostka obce prečítala prítomným návrh rozpočtu na rok 2014. Poslanci návrh rozpočtu jednohlasne schválili.

Za: 5 Proti: 0 Zdržal sa: 0

1. Na základe novely zákona č. 583/2004 Z.z. o rozpočtových pravidlách územnej samosprávy v znení neskorších predpisov môže obec do 2000 obyvateľov schváliť od roku 2014 rozpočet obce bez programovej štruktúry. Starostka dala hlasovať o prijatí uznesenia.

Za: 5 Proti: 0 Zdržal sa: 0

1. Návrh Všeobecne záväzného nariadenia o dani z nehnuteľností na rok 2014 poslanci jednohlasne schválili.

Za: 5 Proti: 0 Zdržal sa: 0

1. Návrh Všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady poslanci jednohlasne schválili.

Za: 5 Proti: 0 Zdržal sa: 0

1. Návrh Všeobecne záväzného nariadenia o nakladaní s komunálnymi odpadmi a drobnými stavebnými odpadmi poslanci jednohlasne schválili.

Za: 5 Proti: 0 Zdržal sa: 0

1. Starostka obce prečítala prítomným návrh na finančné vysporiadanie medzi Mestom Piešťany a Obcou Ardanovce o poskytnutí finančných prostriedkov na záujmové vzdelávanie v CVČ, ktoré navštevuje Michal Kozák (vodné pólo) a zároveň aj reprezentuje našu obec. Obec bude mesačne prispievať sumou vo výške 6,00 €. Následne po schválení obecným zastupiteľstvom bude uzatvorená dohoda o spolupráci. Poslanci návrh schválili a poverili starostku s podpísaným dohody o spolupráci medzi Mestom Piešťany a Obcou Ardanovce.

Za: 5 Proti: 0 Zdržal sa: 0

1. Starostka obce dala schváliť poslancom finančný príspevok vo výške 7,00 € občanom nad 70 rokov na nákup tovaru v miestnej predajni COOP Jednota. Poslanci finančný príspevok jednohlasne schválili.

Za: 5 Proti: 0 Zdržal sa: 0

1. Starostka obce navrhla poslancom odmenu vo výške 15,00 € za zasadnutie, tak ako je to schválené v zásadách odmeňovania poslancov zo dňa 11.2.2011. Následne dala hlasovať o prijatí uznesenia.

Za: 5 Proti: 0 Zdržal sa: 0

1. V diskusii nemal nikto z prítomných žiadne pripomienky ani doplnky.
2. Návrh na uznesenie prečítala starostka obce, ktorý poslanci jednohlasne schválili.
3. Starostka poďakovala prítomným za účasť a ukončila zasadnutie.

Ardanovce, 7.12.2013 zapísala: Oravcová

Overovatelia: .....................................................

....................................................

U z n e s e n i e

zo 14. zasadnutia Obecného zastupiteľstva v Ardanovciach, ktoré sa konalo dňa 7.12.2013 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obecné zastupiteľstvo na svojom zasadnutí schválilo nasledovné uznesenie:

**Uzn. č. 49**

* berie na vedomie informáciu o finančných prostriedkoch na účte,
* berie na vedomie žiadosť MŠ Šalgovce,
* berie na vedomie návrh úpravy rozpočtu na rok 2013,
* berie na vedomie stanovisko hlavného kontrolóra k návrhu rozpočtu na roky 2014 - 2016,
* berie na vedomie návrh rozpočtu na rok 2014,
* berie na vedomie návrh VZN o dani z nehnuteľností na rok 2014,
* berie na vedomie návrh VZN o miestnych daniach a miestnom poplatku za komunálne odpady a drobné stavebné odpady,
* berie na vedomie návrh VZN o nakladaní s komunálnymi odpadmi a drobnými stavebnými odpadmi.

**Uzn. č. 50**

* schvaľuje žiadosť MŠ Šalgovce o finančný príspevok na nákup obliečok k Vianociam pre deti,
* schvaľuje úpravu rozpočtu na rok 2013,
* schvaľuje rozpočet obce na rok 2014,
* schvaľuje zostavenie a predkladanie rozpočtu od roku 2014 bez programovej štruktúry,
* schvaľuje VZN o dani z nehnuteľností na rok 2014,
* schvaľuje VZN o miestnych daniach a miestnom poplatku za komunálne odpady a drobné stavebné odpady,
* schvaľuje VZN o nakladaní s komunálnymi odpadmi a drobnými stavebnými odpadmi,
* schvaľuje uzatvorenie dohody o spolupráci medzi Mestom Piešťany a Obcou Ardanovce,
* schvaľuje vianočný príspevok pre občanov nad 70 rokov vo výške 7,00 € na nákup tovaru v miestnej predajni,
* schvaľuje odmeny poslancom podľa Zásad odmeňovania poslancov.

**Uzn. č. 51**

* určuje overovateľov zápisnice poslancov Jaroslava Ondrejku a Štefana Piščeka.

Ardanovce, 7.12.2013

Ondrejková Ľubomíra

starostka obce